ET Euroopa Liidu Teataja L 230/58

EFTA JÄRELEVALVEAMETI OTSUS

nr 293/15/COL,

14. juuli 2015,

kiita heaks Islandi kehtestatud riiklik programm salmonelloosi tõrjeks kodulindude ja linnukasvatussaaduste puhul [2016/1421]

EFTA JÄRELEVALVEAMET,

võttes arvesse Euroopa Majanduspiirkonna lepingu I lisa I peatüki 7.1 osa punktis 8b nimetatud õigusakti (Euroopa Parlamendi ja nõukogu määrus (EÜ) nr 2160/2003, 17. november 2003, salmonella ja teiste konkreetsete toidupõhiste zoonootilise toimega mõjurite kontrolli kohta) (1),

võttes arvesse EMP lepingu I lisa I peatüki 6.1 osa punktis 17 nimetatud õigusakti (Euroopa Parlamendi ja nõukogu määrus (EÜ) nr 853/2004, 29. aprill 2004, millega sätestatakse loomset päritolu toidu hügieeni erieeskirjad) (2),

võttes arvesse EMP lepingu I lisa I peatüki 7.2 osa punktis 53 nimetatud õigusakti (komisjoni määrus (EL) nr 200/2010, 10. märts 2010, millega rakendatakse Euroopa Parlamendi ja nõukogu määrust (EÜ) nr 2160/2003 seoses Euroopa Liidu eesmärgiga vähendada Salmonella serotüüpide esinemissagedust liigi Gallus gallus täiskasvanud aretuskarjades) (3),

võttes arvesse EMP lepingu I lisa I peatüki 7.2 osa punktis 55 nimetatud õigusakt (komisjoni määrus (EL) nr 517/2011, 25. mai 2011, millega rakendatakse Euroopa Parlamendi ja nõukogu määrust (EÜ) nr 2160/2003 seoses Euroopa Liidu eesmärgiga vähendada teatavate salmonelloosi serotüüpide esinemissagedust liigi Gallus gallus munakanadel ning muudetakse määrust (EÜ) nr 2160/2003 ja komisjoni määrust (EL) nr 200/2010) (4),

võttes arvesse EMP lepingu I lisa I peatüki 7.2 osa punktis 57 nimetatud õigusakti (komisjoni määrus (EL) nr 200/2012, 8. märts 2012, Euroopa Liidu eesmärgi kohta salmonelloosi serotüüpide Salmonella enteritidis ja Salmonella typhimurium vähendamiseks broilerikarjades vastavalt Euroopa Parlamendi ja nõukogu määrusele (EÜ) nr 2160/2003) (5),

võttes arvesse EMP lepingu I lisa I peatüki 7.2 osa punktis 51 nimetatud õigusakti (komisjoni määrus (EL) nr 1190/2012, 12. detsember 2012, Euroopa Liidu eesmärgi kohta Salmonella Enteritidis'e ja Salmonella Typhimurium'i vähendamiseks kalkunikarjades vastavalt Euroopa Parlamendi ja nõukogu määrusele (EÜ) nr 2160/2003), (6) mida on kohandatud EMP lepingule EMP lepingu protokolli nr 1 punkti 4 alapunktiga d ning järelevalve- ja kohtulepingu protokolli nr 1 artikli 1 lõikega 2 ja artikliga 3,

võttes arvesse EFTA järelevalveameti (edaspidi „järelevalveamet“) 11. detsembri 2013. aasta otsust nr 494/13/COL, millega volitatakse veterinaar- ja fütosanitaarküsimuste eest vastutavat kolleegiumi liiget võtma vastu teatavad otsused ja meetmed (dokument nr 683826), eelkõige selle punkti 1,

ning arvestades järgmist:

Määruse (EÜ) nr 2160/2003 eesmärk on tagada õigete ja tõhusate meetmete võtmine salmonelloosi ja muude zoonootiliste mõjurite avastamiseks ja tõrjeks tootmise, töötlemise ja turustamise kõikides asjaomastes etappides ning eriti esmatootmistasandil, et vähendada nende esinemissagedust ja nendega seotud ohtu rahvatervisele.

Määrusega (EL) nr 200/2010 kehtestati EMP eesmärgiks vähendada kõikide rahvatervise seisukohalt oluliste salmonelloosi serotüüpide esinemissagedust liigi Gallus gallus aretuskarjades esmatootmistasandil.

Määrusega (EL) nr 517/2011 kehtestati EMP eesmärgiks vähendada teatavate salmonelloosi serotüüpide esinemissagedust liigi Gallus gallus munakanadel.

Määrusega (EL) nr 200/2012 kehtestati EMP eesmärk salmonelloosi serotüüpide Salmonella Enteritidis ja Salmonella Typhimurium vähendamiseks broilerikarjades.

Määrusega (EL) nr 1190/2012 kehtestati EMP eesmärk Salmonella Enteritidis'e ja Salmonella Typhimurium'i vähendamiseks kalkunikarjades.

EMP eesmärkide saavutamiseks peavad liikmesriigid kehtestama riiklikud programmid salmonelloosi tõrjeks asjaomastes populatsioonides ning esitama need järelevalveametile kooskõlas määrusega (EÜ) nr 2160/2003.

Island on esitanud oma riikliku programmi salmonelloosi tõrjeks kodulindude ja linnukasvatussaaduste puhul. Kontrolliprogrammi eesmärk on vähendada kõikide salmonelloosi serotüüpide esinemissagedust alla 1 % kõigi kodulinnukarjade puhul, st liigi Gallus gallus aretuskarjades; liigi Gallus gallus munakanadel; broilerikarjades ja kalkunikarjades.

Järelevalveamet leidis, et Islandi esitatud kava tuleks heaks kiita, kuna see vastab asjaomastele EMP veterinaariaalastele õigusaktidele ning eelkõige määrusele (EÜ) nr 2160/2003. Siiski märgib järelevalveamet, et Island ei ole esitanud vajalikku teavet selle hindamiseks, kas kontrolliprogramm on samaväärne Soome ja Rootsi tunnustatud programmiga, nagu on sätestatud määruses (EÜ) nr 853/2004 artiklis 8.

Seepärast suunas järelevalveamet otsusega nr 209/15/COL küsimuse EFTA veterinaar- ja fütosanitaarkomiteele. Komitee kiitis ühehäälselt heaks kavandatud otsuse kiita heaks Islandi kehtestatud riiklik kontrolliprogramm salmonelloosi tõrjeks kodulindude ja linnukasvatussaaduste puhul. Seega on kavandatavad meetmed kooskõlas komitee arvamusega,

ON VASTU VÕTNUD KÄESOLEVA OTSUSE:

1. Islandi kehtestatud riiklik programm salmonelloosi tõrjeks liigi Gallus gallus aretuskarjades; liigi Gallus gallus munakanadel; broilerikarjades ja kalkunikarjades on heaks kiidetud.

2. Käesolev otsus on adresseeritud Islandile.

3. Käesolev otsus jõustub viivitamata.

4. Käesolev otsus on autentne inglise keeles.

Brüssel, 14. juuli 2015 EFTA järelevalveameti nimel kolleegiumi liige Helga JÓNSDÓTTIR tegevdirektor Markus SCHNEIDER

(1) ELT L 325, 12.12.2003, lk 1.

(2) ELT L 139, 30.4.2004, lk 55.

(3) ELT L 61, 11.3.2010, lk 1.

(4) ELT L 138, 26.5.2011, lk 45.

(5) ELT L 71, 9.3.2012, lk 31.

(6) ELT L 340,13.12.2012, lk 29.